K O R R A L D U S

Haapsalu,	20.detsember 2005 nr 871

Lähteülesande kinnitamine
(Vasikaholmi rand ja haljasala, Haapsalu)

Võttes aluseks kehtivat detailplaneeringut ja juhindudes kohaliku omavalitsuse korralduse seaduse § 6 lg 3 p 1, § 30, § 31, Haapsalu põhimääruse § 35 lg 1 p 2, § 63, ehitusseaduse § 19, Haapsalu linna ehitusmääruse § 23 ja § 24 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada lähteülesanne nr 45-05 (lisatud) Vasikaholmi ranna ja haljasala projektile.
2.	Korraldus teha teatavaks ehituse- ja arhitektuurigrupile (A. Joost) korralduse koopia üleandmisega allkirja vastu.
3.	Korraldus jõustub teatavakstegemise päevast.
4.	Korraldus avalikustada väljapanekuga linnavalitsuse fuajees.
5.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Teet Kallasvee
Linnapea	Erko Kalev
	Linnasekretär

 
                                                                              Kinnitatud
                                                                              Haapsalu Linnavalitsuse  20.12.2005                                                            
                                                                              korraldusega nr 871

Haapsalu Vasikaholmi ranna ja haljasala projekti projekteerimise lähteülesanne

Projekteeritav ala:

1.	Vasikaholmi ranna maaüksus (maatükk 1)
•	pindala 40578m2
•	katastritunnus 18301:001:0006
•	maakasutuse sihtotstarve 100% üldmaa (Üm)
•	omanik Haapsalu linn

2.	Lahe 23 (maatükk 2)
•	pindala 19009m2
•	katastritunnus 18301:001:0007
•	maakasutuse sihtotstarve 100% üldmaa (Üm)
•	omanik Haapsalu linn

Asukoht ja olemasolev olukord:
Käsitletav ala asub Haapsalu Eeslahe ja Lahe tänava vahel, põhjapoole jääb Krimmi holm. Ala jääb Haapsalu vanalinna muinsuskaitseala kaitsevööndi loodepoolsesse ossa. 

Projekteeritava ala põhjaosas asub Vasikaholmi supelrand. Liivarand on korrastatud, suviti paigaldatakse riietuskabiinid, on asfalteeritud parkimisplats. Kõrghaljastust  projekteeritaval ala ei ole v.a. Lahe tänava äärsed mägimännid.
Projekteeritaval alal asub meremärk – Kajakarahu liitsihi ülemine tulepaak.

Rannast lõunapoole jääv ala on suures mahus täidetud Väikesest viigist välja tõstetud pinnasega. Seal puuduvad jalgteed, haljastus, valgustus jms.
Kastinina ja Vasikaholmi ühendav Lahe tänav on kitsas, puuduvad kõnniteed.
Puuduvad turvalised kohad kaunite merevaadete ja loojangu nautimiseks.

Roogu kasvanud ja madal mereosa täideti vastavalt kehtivale Krimmi holmi, Kastinina, Lahe tänava ja Eeslahe vahele jääva ranna-ala detailplaneeringule. Planeering võtta ka ranna ja haljasala projekti aluseks.

Lähteülesanne:
Koostatava projekti üldiseks aluseks on kehtiv Krimmi holmi, Kastinina, Lahe tänava ja Eeslahe vahele jääva ranna-ala detailplaneering, mis näeb ette projekteerida  antud maale üldkasutatav rand ja park (“Päikeseloojangu park”), mis liitub Haapsalu mereäärsete haljasaladega ühtseks tervikuks.
Planeering näeb ette antud alale rajada ranna, kergliiklusteed, jalakäijate silla, põhiliselt murupinnad. 

Supelrand:
Projekteerimisel lähtuda Vabariigi Valitsuse 25.07.2000. a, määrus nr 247, Tervisekaitsenõuded supel-rannale ja suplusveele (RT I 2000, 64, 407).

Randa kavandada:
•	ranna inventar
•	käimlad
•	prügiurnid, konteinerid
•	parkla
•	lastele mänguplats, vahendid
•	võrkpalliplats jms

Teed: 
•	Kavandada kergliiklusteede võrk, mis ühendab omavahel Vasikaholmi ranna Uus-Sadama tänava, Lahe tänava ja Kastinina haljasala. Üle Lahe tänava jätkub parkide vöönd Väikese viigi ümber. 
•	Kavandatavad teed ei pea kulgema üldisemates planeeringutes joonistatud sirgete lõikudena, vaid pakkuma haljasala kasutamiseks meeldivat liikumist, vaateid, peatusi. 
•	 Kavandada pargiteede pinnakatted.  Põhiliseks katteks graniitsõelmed, käidavamates osades betoon sillutiskivi.
•	 Vertikaalplaneerimisega tagada sadevete ära juhtimine. 
•	Jalakäijate purded-sillad.

Haljastus:
Koostada pargi haljastuse plaan (liigiline koosseis, istutuskohad). Jalgteede ümbrust muuta vaheldusrikkamaks puude ja põõsagruppidega.

•	Kõrghaljastuse kavandamisel pöörata tähelepanu merevaadetele ja neid mitte sulgeda kõrgeks kasvavate puudega. 
Jätta avatuks merevaated Väikeselt  viigilt.
•	NB! Haljastuse planeerimisel arvestada, et  ala on oma kõrguse tõttu üleujutatav. Üleujutus ulatub kuni 2,0 meetrini. Istutatavad taimed peaksid olema vastupidavad säärase mereäärse 
•	Võiks kasutada looduslik niidutaimedega muru, mis talub merevett.
•	Soovitavalt kasutada hõbepaju, pooppuud, põõsasmaranat ja kurdlehelist roosi.
•	Säilitada olemasolevad mägimännid.

Drenaaž: 
Kavandada murupindade, teede drenaaž, tagamaks sade- ja sulavete piisav ärajuhtimine vältimaks teede ja haljastuse uhtumist.  Kuna Vasikaholmi parkla on ümbritsevast rannast ja Lahe tn madalam, kipub sinna kogunema sadevett, samuti ei valgu parklast ära kõrgvee järgselt siia kogunenud merevesi.

Valgustus:
Kavandada Vasikaholmi ranna ja haljasala üldvalgustus. 
Taotleda Fortum Elekter OÜ-lt tehnilised tingimused välisvalgustuse projekteerimiseks.

Väikevormid:
Kavandada vajalik pargi inventar – istenurgad, jalakäijate sillad, pingid, prügiurnid, infokandjad.
Kavandada asukohad dekoratiivsetele pargiskulptuuridele (skulptuuride saamiseks võib korraldada nt konkursi).
Purded kujundada väikevormidena. 

Muud:
Töö käigus teha koostööd Kastinina haljasala projekteerijaga, et ühtlustada kergliiklusteede, valgustuse lahendused.

Vajalikud kooskõlastused: 
Linnavalitsus
Läänemaa Keskkonnateenistus
Võrguvaldajad (Fortum Elekter AS, AS Haapsalu Veevärk)

Projekt koostada eelprojekti tasemel. Projekt on aluseks eelarve koostamisele ja ehitusloa taotlemisele.  Ehitusloa saamiseks esitada Linnavalitsusele kooskõlastustega köidetud projekt 2 eksemplaris.
Põhiprojektis antakse objektidele ehitusjoonised.

Lisad:
1.	väljavõte detailplaneeringust projekteeritava ala piiriga
2.	väljavõte koostatavast üldplaneeringust

Lähteülesande koostasid:
              Tõnis Padu       ……………………………………..
              Anu Joost         ……………………………………..
              Krista Vilta        ……………………………………..